Európa-liga: Kádárék döntetlenje többet érthet, mint Gulácsiék gyõzelme
Gulácsi Péter csapata, az RB Leipzig hiába játszott végig meggyõzõ fölényben hazai pályán, végül csak 2-1-re gyõzte le az orosz Zenit csapatát az Európ-liga nyolcaddöntõjének elsõ mérkõzésén. Kádár Tamás és a Dinamo Kijev ugyan nem nyert, mégis elégedettebb lehet, miután 2-2-es döntetlennel távozhattak a Lazio otthonából.
Gulácsiék az elõzõ körben csak idegenben rúgott több góllal - igaz, az a több nem kevés, három volt - búcsúztatta a Napolit, míg a Zenit nagyon magabiztosan (0-1 után 3-0 Szentpéterváron) ejtette ki a Celta Vigót, azaz két igencsak támadó szellemû csapat találkozott Lipcsében. Az elsõ félidõben azonban ebbõl nem sok látszott, igazán veszélyes lehetõség talán csak egy volt, amikor Emil Forsberg a kapufát találta el egy szabadrúgásból.

A második félidõ is a lipcseik akarata szerint alakult, különösen akkor, amikor az 57. percben Timo Werner varázslatos passzal hozta helyzetbe Brumát, a fiatal portugál pedig gólpasszá tette a német támadó remek sarkazását.

A Zenit picivel magasabb fokozatba kapcsolt (1-esbõl 2-esbe), de egy-két szögletnél többre nem futotta az erejükbõl. A Leipzig visszavette az irányítást és a 77. percben egy mintaszerû akció végén Naby Keita adott remek passzt Timo Wernernek, aki nem kevésbé remek befejezéssel köszönte azt meg.

A semmit nem mutató Zenit mégsem üres kézzel távozott Lipcsébõl, a 85. percben egy igen véleményes szabadrúgást Criscito tanárian tekert a sorfal fölött Gulácsi kapujába. A magyar válogatott kapusa hiába repült, nem érhette el a labdát.

Ez pedig azt jelenti, hogy gyõzelmük ellenére Gulácsiék vannak egy hajszállal nehezebb helyzetben.

Kádár Tamásék ahhoz a Lazióhoz utaztak vendégségbe, amelyiknek sokkal fontosabb a BL-indulást érõ negyedik hely megtartása (egy pont elõnyük van az Interrel szemben), mint az Európa-ligás utazgatás. Ennek szellemében nem is tettek sokat a sikerért, igaz a Dinamo sem igen jutott el Sztrakosa kapujáig. A második félidõre lelkesebben jöttek ki a fiúk, és az 52. percben Kádárék meg is szerezték a vezetést, Cigankov nagyon lazán, sarokkal küldte a labdát a kapuba az öt és felesen belülrõl.

Igaz, csak két percig örülhettek a vendégek, mert Ciro Immobile szinte rögtön egyenlített, sajnos éppen Kádár Tamás mellõl kilépve, percekkel késõbb pedig már a rómaiaknál volt az elõny. De ez nem jelentett egyet a gyõzelemmel, a 79. percben ugyanis Junior Moraes jó 25 méterrõl kibélelte Sztrakosa kapuját.

Marseille-ben a hazaiak már az 1. percben megszerezték a vezetést, negyedóra elteltével pedig már két góllal vezettek. Az elsõ perces gólra az Athletic Bilbao egy utolsó percessel válaszolt az elsõ játékrészben, az idei kiírásban a nyolcadik gólját szerzõ Aritz Aduriz értékesített egy büntetõt a 45. percben. Az utolsó szó viszont az elsõ gólt jegyzõ Ocamposé volt, így a franciák megnyugtató elõnnyel várhatják a bilbaói visszavágót.

A Sporting hazai pályán Freddy Montero duplájával 2-0-ra legyõzte a cseh Viktoria Plzen csapatát.

Eredmények, Európa-liga, nyolcaddöntõ, elsõ mérkõzések:
RB Leipzig–Zenit 2-1 (0-0)
gól: Bruma 56., Werner 77., ill. Criscito 85.
Lazio–Dinamo Kijev 2-2 (0-0)
gól: Immobile 54., Felipe Anderson 62., ill Cigankov 52., Junior Moraes 79.
Olympique Marseille–Athletic Bilbao 3-1 (2-1)
gól: Ocampos 1., 58., Payet 14., ill. Aduriz 45. (11-esbõl)
Sporting–Viktoria Plzen 2-0 (1-0)
gól: Montero 45., 49.

A visszavágókat egy hét múlva, március 15-én rendezik.